pythainlp/thai-wiki-dataset-v4 huggingface dataset:
วัดบางค้อ

วัดบางค้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านบางค้อ ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 18 ไร่ 1 งาน 66 ตารางวา และมีที่ธรณีสงฆ์จำนวน 1 แปลง เนื้อที่ 7 ไร่ 2 งาน 80 ตารางวา พระปลัด เจริญชัย ฐานงฺกโร ดำรงตำแหน่งเจ้าอาวาสในปัจจุบัน
วัดบางค้อสร้างขึ้นเมื่อประมาณ พ.ศ. 2345 ไม่ทราบชื่อและประวัติผู้สร้าง ได้เรียกชื่อวัดตามชื่อคลองคือคลองบางค้อ วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 21 มกราคม พ.ศ. 2525 
ภายในวัดมีอาคารและเสนาสนะสำคัญได้แก่ อุโบสถ กว้าง 9 เมตร ยาว 26.50 เมตร สร้างเมื่อ พ.ศ. 2522 ลักษณะทรงไทย ทำด้วยคอนกรีตเสริมเหล็ก 2 ชั้น มีหน้าบัน คันทวย และซุ้มประตูหน้าต่างบุษบก 5 ชั้น กุฏิสงฆ์ จำนวน 9 หลัง เป็นอาคารไม้และอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2512 และศาลาการเปรียญ สร้างเมื่อ พ.ศ. 2512
วัดบางโค

วัดบางโค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี มีที่ดินตั้งวัดเนื้อที่ 12 ไร่ 2 งาน 15 ตารางวา ทางทิศตะวันตกติดกับคลองบางโค (หรือคลองบางโคบ้า) และทางทิศใต้ติดกับคลองบางใหญ่ และยังมีที่ธรณีสงฆ์จำนวน 1 แปลง เนื้อที่ 6 ไร่ 2 งาน 5 ตารางวา
วัดบางโคสร้างขึ้นเมื่อวันที่ 9 มีนาคม พ.ศ. 2399 ไม่ทราบชื่อและประวัติผู้สร้างวัด ชื่อวัดมาจากทำเลที่ตั้งซึ่งอยู่ติดกับคลองบางโค วัดได้รับพระราชทานวิสุงคามสีมาเมื่อวันที่ 10 เมษายน พ.ศ. 2432 ด้านการศึกษา ทางวัดได้จัดให้มีการสอนพระปริยัติธรรม และได้แบ่งที่ดินเนื้อที่ 1 ไร่ให้ทางราชการสร้างโรงเรียนประชาบาลและเปิดโรงเรียนสอนเด็กก่อนเกณฑ์มาตั้งแต่ พ.ศ. 2524 
อาคารและเสนาสนะสำคัญของวัดบางโคได้แก่ อุโบสถ กว้าง 8 เมตร ยาว 21 เมตร กุฏิสงฆ์ จำนวน 11 หลัง ส่วนมากเป็นอาคารทรงไทยมีระเบียง ศาลาการเปรียญ สร้างเมื่อ พ.ศ. 2498 และหอสวดมนต์ ปูชนียวัตถุสำคัญได้แก่ "หลวงพ่อขาว" และพระพุทธบาทจำลองในมณฑป ในบริเวณวัดยังมีวังมัจฉา นักท่องเที่ยวสามารถแวะพักผ่อนและทำบุญโดยการให้อาหารปลา
วัดทุ่งผักกูด

วัดทุ่งผักกูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยด้วน อำเภอดอนตูม จังหวัดนครปฐม มีเนื้อที่ตั้งวัด 18 ไร่ ที่ธรณีสงฆ์ 12 ไร่
วัดทุ่งผักกูดเป็นวัดตั้งอยู่ที่ดอน วัดได้ก่อสร้างมาแต่ครั้งใด ไม่ปรากฏหลักฐานแน่ชัด เท่าที่สืบได้ปรากฏว่าสภาพเดิมของวัดเป็นเนินดิน ไม่คงเหลือโบสถ์หรือวิหาร ส่วนเนินดินนั้นได้ขุดพบพระบูชาเก่า ๆ สมัยทวาราวดีหลายองค์ น่าจะสันนิษฐานว่าเป็นวัดที่สร้างในสมัยทวาราวดี
วัดทุ่งผักกูดประกาศตั้งวัดเมื่อก่อน พ.ศ. 2380 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2400 สมัยโบราณเป็นทุ่งกว้างใหญ่มีผักกูด ต่อมาได้สร้างวัดในบริเวณนี้ จึงตั้งชื่อว่า "วัดทุ่งผักกูด" บริเวณที่ตั้งวัดเป็นชุมชนลาวครั่ง ซึ่งในสมัยพระบาทสมเด็จพระนั่งเกล้าเจ้าอยู่หัว มีการกวาดต้อนชาวลาวมาในหัวเมืองชั้นในต่าง ๆ รวมถึงในอำเภอดอนตูมนี้ด้วย วัดนี้เดิมมีชื่อว่า วัดราษฎรปฏิสังขราราม
วัดมีโบราณสถานที่สำคัญ คือ อุโบสถหลังเก่า เจดีย์ย่อมุมและเจดีย์ทรงปราสาทยอดจำนวน 5 องค์ และศาลาการเปรียญ เมื่อ พ.ศ. 2561 สำนักศิลปากรที่ 2 สุพรรณบุรี ดำเนินงานร่วมกับวัดทุ่งผักกูดบูรณะอุโบสถ ฐานเสมา พร้อมทั้งปรับภูมิทัศน์ ทำให้พบหลักฐานทางโบราณคดี เช่น ชิ้นส่วนเครื่องถ้วยจีนเนื้อกระเบื้องพิมพ์ลายครามและเขียนสีสมัยสาธารณรัฐ ซึ่งก็สัมพันธ์กับสิ่งก่อสร้างในวัดต่าง ๆ ที่ได้รับอิทธิพลจากศิลปกรรมจีน#เปลี่ยนทาง
วัดดอนทราย (จังหวัดฉะเชิงเทรา)

วัดดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนทราย อำเภอบ้านโพธิ์ จังหวัดฉะเชิงเทรา
วัดดอนทรายสร้างขึ้นเมื่อ พ.ศ. 2413 ในรัชสมัยพระบาทสมเด็จพระจุลจอมเกล้าเจ้าอยู่หัว อุโบสถและพระปรางค์สร้างมาพร้อมการสร้างวัดตั้งแต่ พ.ศ. 2413 วิหารหลวงพ่อพระครูธรรมภาณีวรคุณ (หลวงพ่อช้วน อดีตเจ้าอาวาสวัดดอนทราย) สร้างขึ้นเพื่อเป็นอนุสรณ์สถานอดีตเจ้าอาวาส 
วัดดอนทรายมีการจัดงานประเพณีสงกรานต์เพื่อเป็นการสืบสานประเพณีวัฒนธรรมไทย ระหว่างวันที่ 13–17 เมษายน กิจกรรมได้แก่ ตอนเช้า ทำบุญตักบาตร ถวายภัตตาหารแด่พระภิกษุสงฆ์และสามเณร และรดน้ำขอพรผู้สูงอายุ มีกิจกรรมประกวดร้องเพลงลูกทุ่ง ล้วงไห และการแข่งขันชกมวยไทย
ดีอะ

"ดีอะ" เป็นซิงเกิลที่ 10 ของบีเอ็นเคโฟร์ตีเอต โดยประกาศซิงเกิลเมื่อวันที่ 13 มีนาคม พ.ศ. 2564 และเปิดตัวเมื่อวันที่ 24 พฤษภาคม พ.ศ. 2564 ซึ่งในซิงเกิลนี้ประกอบด้วยเพลงหลักคือเพลง "ดี-อะ" และเพลงรองอีก 2 เพลงคือ "Sukida Sukida Sukida - ชอบเธอนะ" และ "Only Today" โดยเพลง Only Today จะมีทั้งหมด 2 เวอร์ชัน ได้แก่ Band Version และ Acapella Version โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ญิซยะฮ์

ญิซยะฮ์  เป็นการเก็บภาษีต่อหัวรายปีที่เคยใช้สำหรับผู้ที่ไม่ใช่มุสลิม "(ษิมมี)" ในรัฐที่ปกครองด้วยกฎหมายอิสลาม นักกฎหมายมุสลิมได้กำหนดให้ชายที่อยู่ในวัยผู้ใหญ่, เป็นอิสระ, มีสติในสังคมษิมมีจะต้องจ่ายญิซยะฮ์ โดยยกเว้นผู้หญิง, เด็ก, คนชรา, คนพิการ, คนป่วย, คนบ้า, นักพรต, ฤๅษี, ทาส, และมุสตะอ์มิน—ชาวต่างชาติที่ไม่ใช่มุสลิมที่อยู่ในดินแดนมุสลิมเป็นเวลาชั่วคราว ษิมมีที่เข้ารับราชการทหารจะถูกยกเว้นการจ่ายภาษี เพราะพวกเขาไม่มีเงินมากพอจ่ายภาษีได้
อัลกุรอานและฮะดีษกล่าวถึงญิซยะฮ์โดยไม่ได้กล่าวถึงอัตราหรือจำนวนเงิน อย่างไรก็ตาม นักวิชาการส่วนใหญ่ยอมรับว่าผู้นำมุสลิมช่วงแรกก่อตั้งระบบภาษีและบรรณาการในดินแดนที่พวกเขาพิชิต เช่น จักรวรรดิไบแซนไทน์ และจักรวรรดิซาเซเนียน
การใช้งานญิซยะฮ์มีอยู่หลายแบบตามประวัติศาสตร์อิสลาม บางครั้งใช้คำว่าเคาะรอจญ์แทนกันได้ โดยมีการเรียกเก็บภาษีจากผู้ที่มิใช่มุสลิมตามรัฐอิสลามบางส่วน เช่น จักรวรรดิออตโตมัน กับรัฐสุลต่านมุสลิมอินเดีย อัตราภาษีที่เก็บมักมีการเปลี่ยนแปลงตามสมรรถนะทางด้านการเงินของผู้จ่าย ข้อมูลเปรียบเทียบการเรียกเก็บภาษีจากมุสลิมกับญิซยะฮ์ต่างกันตามเวลา สถานที่ ภาษีจำเพาะตามการพิจารณา และปัจจัยอื่น ๆ
ในอดีต ศาสนาอิสลามถือว่าภาษีญิซยะฮ์เป็นค่าธรรมเนียมในการปกป้องตนเองโดยผู้นำมุสลิมของผู้มิใช่มุสลิมในการทำพิธีทางศาสนาของตนในเขตปกครองตนเองบางส่วนในรัฐมุสลิม ยกเว้นผู้รับใช้ทหาร และเป็นหลักฐานในการจงรักภักดีของผู้มิใช่มุสลิมในรัฐและกฎหมายมุสลิม บางส่วนเข้าใจว่า ญิซยะฮ์เป็นตราหรือสถานะความอัปยศอดสูของผู้มิใช่มุสลิมในรัฐมุสลิมเพราะไม่ยอมเข้ารับอิสลาม เป็นแหล่งรายได้ที่สำคัญเกิดขึ้นในบางช่วงและสถานที่ (เช่นสมัยอุมัยยะฮ์) ขณะบางส่วนโต้แย้งว่า ถ้ามันเป็นการลงโทษความไม่ศรัทธาของษิมมี ดังนั้นบาทหลวงและพระสงฆ์ก็ไม่มีข้อยกเว้นด้วย
คำนี้ปรากฏในอัลกุรอานในฐานะภาษีหรือบรรณาธิการจาก"ชาวคัมภีร์" โดยเฉพาะชาวยิวและชาวคริสต์
ผู้ที่นับถือศาสนาอื่น เช่น ศาสนาโซโรอัสเตอร์ และศาสนาฮินดู ถูกรวมในกลุ่ม "ษิมมี" ในภายหลัง และต้องจ่ายญิซยะฮ์ ในอนุทวีปอินเดีย วิธีนี้ถูกยกเลิกในคริสต์ศตวรรษที่ 18 โดยเกือบหายไปในช่วงคริสต์ศตวรรษที่ 20 พร้อมกับการล่มสลายของรัฐอิสลามและการเผยแพร่แนวคิดการยอมรับความต่างทางศาสนา ปัจจุบันไม่มีการกำหนดภาษีนี้อีกในโลกอิสลาม แม้ว่าจะยังมีรายงานในบางองค์กร เช่น ตอลิบานปากีสถานและรัฐอิสลามอิรักและลิแวนต์ พยายามฟื้นฟูวิธีนี้ขึ้นมาใหม่
นักวิชาการอิสลามบางส่วนโต้แย้งว่าผู้มิใช่มุสลิมในรัฐมุสลิมควรจ่ายญิซยะฮ์ ด้วยเหตุผลหลายประการ เช่น ซัยยิด กุฏบ์ มองว่าเป็นบทลงโทษต่อพวก "พหุเทวนิยม" ในขณะที่อับดุรเราะฮ์มาน โดอี (Abdul Rahman Doi) มองว่ามันเหมือนกับซะกาตที่มุสลิมต้องจ่าย รายงานจากคอลิด อะบูลฟัฎล์ มุสลิมสายกลางปฏิเสธระบบษิมมี ซึ่งครอบคลุมถึงญิซยะฮ์ เพราะขัดกับยุคแห่งรัฐชาติและประชาธิปไตย
เบอรานัง

เบอรานัง  เป็นเมืองและตำบลในอำเภอฮูลูลางัต รัฐเซอลาโงร์ ประเทศมาเลเซีย ตั้งอยู่บริเวณเขตแดนระหว่างรัฐเซอลาโงร์กับรัฐเนอเกอรีเซิมบีลัน และมีประชากรประมาณ 3,000 คน
ยู ซ็อน-โฮ

ยู ซ็อน-โฮ (เกิด 28 มกราคม พ.ศ. 2545) เป็นนักร้อง, นักแสดง และนายแบบชาวเกาหลีใต้ เขาเป็นที่รู้จักกันดีในฐานะผู้เข้าแข่งขันรายการเรียลลิตี้โชว์ "พรอดิวซ์ 101 ซีซั่นที่ 2"
ชีวิตในวัยเด็กและการศึกษา.
ยู ซ็อน-โฮเกิดเมื่อวันที่ 28 มกราคม พ.ศ. 2545 ที่กรุงโซล ประเทศเกาหลีใต้ เขากำลังเข้าศึกษาที่โรงเรียนพหุศิลป์ฮันลิม
ซามูเอล (นักร้อง)

ซามูเอล คิม อาร์เรดอนโด (เกิด 17 มกราคม พ.ศ. 2545) หรือที่รู้จักกันดีในชื่อ ซามูเอล (เดิมชื่อ พันช์) เป็นนักร้องชาวอเมริกันเชื้อสายเกาหลีใต้ ซึ่งเป็นส่วนหนึ่งของวงดนตรีดูโอฮิพฮอพระยะสั้น 1Punch ใน พ.ศ. 2558
ในเดือนเมษายนปี พ.ศ. 2560 เขาได้เข้าร่วมในซีรีส์เรียลลิตี้ทางโทรทัศน์ซีซั่นที่ 2 ของรายการพรอดิวซ์ 101 ในช่วงครึ่งปีแรกของปี พ.ศ. 2560 ในตอนสุดท้ายเขาได้อันดับที่ 18 และไม่สามารถเข้าร่วมกลุ่มโปรเจ็กต์ของรายการได้ หนึ่งเดือนหลังจากการแสดงจบลง เขาเริ่มงานเดี่ยวของเขาในฐานะซามูเอลพร้อมกับการเปิดตัวอีพีแรก "Sixteen" ในวันที่ 2 สิงหาคม
หัวใจส่วนเหนือหัวใจห้องล่างเต้นเร็ว

หัวใจส่วนเหนือหัวใจห้องล่างเต้นเร็ว  เป็นโรคหัวใจเต้นผิดจังหวะแบบหัวใจเต้นเร็วผิดปกติชนิดหนึ่ง โดยมีจุดกำเนิดจังหวะการเต้นของหัวใจที่ผิดปกตินี้อยู่เหนือจุดนำสัญญาณของหัวใจห้องล่าง มีสาเหตุที่สำคัญอยู่ 4 อย่าง ได้แก่ หัวใจห้องบนเต้นแผ่วระรัว (atrial fibrillation), หัวใจส่วนเหนือหัวใจห้องล่างเต้นเร็วเป็นครั้งคราว (paroxysmal supreventricular tachycardia, PSVT), หัวใจห้องบนเต้นระรัว (atrial flutter), และกลุ่มอาการวูลฟ์-พาร์คินสัน-ไวท์ ผู้ป่วยอาจมีอาการใจสั่น หน้ามืด เหงื่อออก หอบเหนื่อย หรือเจ็บหน้าอกได้
โน แท-ฮย็อน

โน แท-ฮย็อน (เกิด 15 ตุลาคม พ.ศ. 2536) เป็นนักร้องชาวเกาหลีใต้ เขาเป็นอดีตสมาชิกของ ฮอตช็อต และเจบีเจ เขาเปิดตัวเป็นสิลปินเดี่ยวด้วยอีพี "Birthday" เมื่อวันที่ 24 มกราคม พ.ศ. 2562
คิม ดง-ฮัน

<ns>0</ns>
 <revision>
 <parentid>11249345</parentid>
 <timestamp>2024-11-16T22:47:18Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11936218</origin>
 <model>wikitext</model>
 <format>text/x-wiki</format>
คิม ดง-ฮัน (เกิด 3 กรกฎาคม พ.ศ. 2541) หรือที่รู้จักกันในชื่อ ดงฮัน เป็นนักร้องชาวเกาหลีใต้ เขากลายเป็นที่รู้จักครั้งแรกจากการแข่งขันในรายการเรียลลิตี้เอาตัวรอดรายการ"พรอดิวซ์ 101 ฤดูกาลที่ 2" และต่อมาได้เดบิวต์ในวงบอยแบนด์เจบีเจ คิมเปิดตัวเป็นศิลปินเดี่ยวด้วยอีพี "D-Day" ในเดือนมิถุนายน พ.ศ. 2561 ปัจจุบันเขาเป็นสมาชิกวง วีไอ บอยแบนด์เกาหลีใต้
ดูอิทอะเกน

ดูอิทอะเกน  คืออัลบั้มสตูดิโอชุดที่ 7 ของ แกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 5 มีนาคม พ.ศ. 2564 ผ่านสังกัด ที่ต่อจากอัลบั้ม "Under My Skin" (พ.ศ. 2561) เพลงส่วนใหญ่จากอัลบั้ม "Do It Again" เป็นเพลงคัฟเวอร์ และมีเพลงที่แต่งใหม่สองเพลง ตามที่ประกาศผ่านเว็บไซต์ศิลปินเมื่อวันที่ 7 กุมภาพันธ์ พ.ศ. 2564 โดยมีการเปิดตัวด้วยซิงเกิล "Stop Right Now" ผ่านรายการวิทยุ " ที่จัดโดย เมื่อวันที่ 8 กุมภาพันธ์ พ.ศ. 2564 
เบื้องหลัง.
แกเบรียลปรากฏตัวในฐานะผู้เข้าแข่งขันใน ของการแข่งขันเรียลลิตี้ " ของประเทศอังกฤษ เมื่อต้นปี พ.ศ. 2564 เธอแสดงเพลงคัฟเวอร์ในแต่ละสัปดาห์ภายใต้หน้ากาก Harlequin จนกระทั่งถูก "เปิดหน้ากาก" ในรอบรองชนะเลิศ สูงสุดที่อันดับที่สี่ หลังจากที่ตกรอบได้ไม่นาน แกเบรียลได้ปล่อยซิงเกิล "Stop Right Now" โดยเธอตั้งใจที่จะปล่อยอัลบั้มใหม่ที่มีเพลงคัฟเวอร์ฉบับบันทึกเสียงใหม่ ที่เลือกจากห้าในหกเพลงที่เธอใช้แข่งขัน ควบคู่กับเลือกเพลงโปรดอื่นๆ รวมถึงเพลงที่แต่งใหม่อย่าง "Stop Right Now" และ "Can't Hurry Love"
อัลบั้มนี้ แกเบรียลกล่าวว่า "ฉันชอบที่ได้นำเพลงที่ใช้แข่งขันใน "The Masked Singer" มาทำใหม่ในสไตล์ของตัวเอง รวมทั้งเพลงโปรดอื่นๆ และเพลงใหม่สองเพลงที่ฉันแต่งด้วย ซิงเกิลใหม่ 'Stop Right Now' ที่แต่งร่วมกับ Ben Cullum มันเป็นเพลงที่ฉันอยากจะปล่อยมาสักพักแล้ว และอยากเต้นกับเพลงนี้ตอนทำกับข้าว ฉันรู้สึกเสมอว่าต้องได้เห็นแสงในยามเช้า! ฉันมีความสุขมากที่วันนั้นมาถึง ฉันตื่นเต้นมากที่ทุกคนจะได้ฟังอัลบั้มนี้ และฉันหวังว่าพวกเขาจะสนุกกับงานคัฟเวอร์และเพลงใหม่ของฉันด้วย"
แกเบรียล ตั้งใจที่จะโปรโมตอัลบั้มนี้ใน Rise Again Tour ของเธอในเดือนพฤศจิกายนปี 2564 ซึ่งเป็นการฉลองครบรอบ 20 ปีของอัลบั้ม "Rise (พ.ศ. 2542)" เดิมทีทัวร์นี้มีแผนจะจัดขึ้นในปี 2563 แต่เกิดความล่าช้าเนื่องจากการระบาดของ COVID-19
ผลตอบรับจากนักวิจารณ์.
เรโทรป็อปได้ให้คะแนนอัลบั้ม "Do It Again" จำนวนสี่ดาว โดยขนานนามแกเบรียลว่า "หนึ่งในศิลปินชาวอังกฤษที่มีน้ำเสียงเป็นเอกลักษณ์" ให้คำสำคัญว่า "เพลงคลาสสิกอย่าง Smile, Teardrops และ I'll Be There ตลอดจนเพลงฮิตในปัจจุบันจาก Harry Styles, Billie Eilish และ Rhianna สู่งานคอลเล็กชันเหนือกาลเวลาที่ไม่อาจปฏิเสธได้"
ชาโดว์เฮาส์

ชาโดว์เฮาส์ (; โรมาจิ: "Shadō Hausu") เป็นซีรีส์มังงะญี่ปุ่น เขียนเรื่องและวาดภาพโดยนักเขียนคู่โซมาโตะ ตีพิมพ์ในนิตยสาร"ยังจัมป์รายสัปดาห์"ของสำนักพิมพ์ชูเอชะตั้งแต่เดือนกันยายน พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 12 เมื่อเดือนตุลาคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ ออกอากาศตั้งแต่เดือนเมษายนถึงกรกฎาคม พ.ศ. 2564 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2565
เรื่องย่อ.
ในคฤหาสน์ที่โอ่อ่าและมืดมิด ผู้อาศัยแห่งตระกูลชาโดว์อยู่ร่วมกับคนรับใช้ที่เป็นตุ๊กตาที่เป็นชีวิต ซึ่งมีหน้าที่ต้องคอยทำความสะอาดเขม่าที่เจ้านายปล่อยออกมาอย่างไม่สิ้นสุด เอมิลิโกะตุ๊กตาที่ผู้ชีวิตเด็กสาวผู้ร่าเริง ยินดีมากที่ได้เริ่มรับใช้เคทผู้เป็นเจ้านาย ทั้งสองพบเหตุการณ์หลายอย่างในตระกูลและเริ่มค้นพบความลับดำมืด
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
รูปแบบต่าง ๆ.
มังงะ.
"ชาโดว์ เฮาส์" เขียนเรื่องและวาดรูปโดยนักเขียนคู่โซมาโตะ เริ่มตีพิมพ์ในนิตยสาร"ยังจัมป์รายสัปดาห์"ของสำนักพิมพ์ชูเอชะเมื่อวันที่ 6 กันยายน พ.ศ. 2562 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม ("ทังโกบง") วางจำหน่ายเล่มแรกเมื่อวันที่ 18 มกราคม พ.ศ. 2562 ตีพิมพถึงเล่มที่ 11 เมื่อวันที่ 17 มิถุนายน พ.ศ. 2565
ลอร์ดบุดดาทีวี

ลอร์ดบุดดาทีวี  เป็นช่องภาษาฮินดีและภาษามราฐีที่แพร่ภาพกระจายเสียงทุกวันในประเทศอินเดีย ดำเนินตามศาสนาพุทธสายอามเพฑกร และนวยาน โดยมุ่งเน้นประเด็นเกี่ยวกับพหุชน มีสำนักงานใหญ่อยู่ที่ราษฏรียราชธานีเกษตรเดลี ในเดือนมิถุนายน พ.ศ. 2561 มีผู้ชม 25 ล้านคน ช่องนี้เสนอรายการและสารคดีเกี่ยวกับหลักคำสอนและหลักธรรมของพระโคตมพุทธเจ้า
วัดชีผ้าขาว

วัดชีผ้าขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าจีน อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 16 ไร่ 2 งาน 20 ตารางวา
วัดชีผ้าขาว เดิมชื่อ เพี่ยแม่งโกล้น เป็นภาษารามัญ แปลว่า "วัดมะขาม" สร้างขึ้นราว พ.ศ. 2275 โดยชาวรามัญจากเมืองปทุมธานี (สามโคก) อพยพมาตั้งถิ่นฐาน ต่อมาได้เปลี่ยนเป็น "วัดชีผ้าขาว" เนื่องจากประวัติความเป็นมาเล่าว่ามีชีปะขาวเคยพักอาศัยอยู่ก่อน วัดได้รับพระราชทานวิสุงคามสีมาเมื่อวันที่ 1 มีนาคม พ.ศ. 2498 เขตวิสุงคามสีมากว้าง 12 เมตร ยาว 24 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2505
อาคารเสนาสนะได้แก่ อุโบสถ กว้าง 12 เมตร ยาว 20 เมตร สร้างเมื่อ พ.ศ. 2501 เป็นอาคารคอนกรีตเสริมเหล็ก ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2538 เป็นอาคารไม้ กุฏิสงฆ์ จำนวน 10 หลัง เป็นอาคารไม้ วิหาร กว้าง 3 เมตร ยาว 6 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 
วัดชีผ้าขาวมีเกจิจารย์ คือ หลวงพ่ออ่ำ ลูกศิษย์มักมารขออนุญาตหลวงพ่อสร้างเหรียญหล่อ โดยรุ่นแรก คือ เหรียญหล่อที่มีหูในตัว และหูเหรียญมีลักษณะแบน ๆ เป็นเนื้อทองเหลือง นอกจากนี้ก็ยังมีวัตถุมงคล พระเครื่องแบบต่าง ๆ อีกหลายอย่างทั้งเป็นเนื้อทองเหลือง และแบบเนื้อชิน
จอมหมัดสนับเหล็ก เซสทัส

จอมหมัดสนับเหล็ก เซสทัส (; โรมาจิ: "Sesutasu The Roman Fighter") เป็นซีรีส์มังงะญี่ปุ่น เขียนเรื่องและวาดภาพโดยชิซูยะ วาซาไร ซีรีส์ภาคแรกตีพิมพ์ในนิตยสาร"ยังแอนิมอล"ของสำนักพิมพ์ฮากูเซ็นชะตั้งแต่ปี พ.ศ. 2540 ถึง พ.ศ. 2552 ซีรีส์ภาคสองตีพิมพ์ในนิตยสาร"ยังแอนิมอล"ตั้งแต่ปี พ.ศ. 2553 ถึง พ.ศ. 2557 ภายหลังย้ายไปตีพิมพ์ในนิตยสาร"ยังแอนิมอลอาราชิ" ตั้งแต่ปี พ.ศ. 2557 ถึง พ.ศ. 2561 เมื่อนิตยสารหยุดการตีพิมพ์ ปัจจุบันเผยแพร่ทางเว็บแพลตฟอร์ม"มังงะพาร์ก" ได้รับการดัดแปลงเป็นซีรีส์อนิเมะโทรทัศน์อำนวยการผลิตโดยบันไดนัมโกะพิคเจอร์ส และสร้างแอนิเมชันโดยสตูดิโอโลจิกแอนด์เมจิก เริ่มออกอากาศทางผังรายการอนิเมะช่วงดึก +Ultra ของช่อง Fuji TV ตั้งแต่วันที่ 14 เมษายนถึง 24 มิถุนายน พ.ศ. 2564
วัดบางเตยนอก

วัดบางเตยนอก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำเจ้าพระยา ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 8 ไร่ 3 งาน 75 ตารางวา
วัดบางเตยนอกสร้างเมื่อ พ.ศ. 2368 โดยมีชาวมอญได้อพยพมาจากพม่าได้สร้างขึ้น ชาวบ้านเรียกนามว่า วัดปากคลอง เพราะวัดตั้งอยู่ปากคลอง วัดได้รับพระราชทานวิสุงคามสีมาเมื่อวันที่ 2 สิงหาคม พ.ศ. 2489 เขตวิสุงคามสีมากว้าง 7 เมตร ยาว 18 เมตร ได้ผูกพัทธสีมาเมื่อวันที่ 11 เมษายน พ.ศ. 2519 ด้านการศึกษาได้ให้ทางราชการสร้างโรงเรียนในเนื้อที่ประมาณ 300 ตารางวา ชื่อ โรงเรียนวัดบางเตยนอก
อาคารเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2519 กุฏิสงฆ์จำนวน 8 หลัง ส่วนมากเป็นอาคารไม้ทรงไทย หอสวดมนต์ ศาลาการเปรียญ เจดีย์ทรงมอญ 1 องค์ อยู่หน้าวัดริมแม่น้ำ ปูชนียวัตถุ ได้แก่ พระพุทธรูปองค์โต หลวงพ่อโตประทานพร และพระนอน
วัดธรรมประดิษฐ์ (จังหวัดสมุทรสงคราม)

วัดธรรมประดิษฐ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองโคน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูสังฆรักษ์สายัณห์ กนฺตสีโล ดำรงตำแหน่งเจ้าอาวาส
วัดธรรมประดิษฐ์สร้างเมื่อ พ.ศ. 2480 โดยนางแตงไทย นวมนาคะ เป็นผู้บริจาคที่ดินให้สร้างวัด สภาพแวดล้อมของวัดอยู่ในที่ราบลุ่มของป่าแสม เริ่มสร้างเป็นสำนักสงฆ์โดยมีพระธรรมเจริญ เป็นเจ้าอาวาสและประชาชนชาวดอนจั่น ชาวคลองช่อง ช่วยกันสร้าง โดยชาวบ้านเรียกว่า วัดท้ายนัด เพราะตั้งอยู่ท้ายตลาดนัด บ้างก็เรียกว่า วัดทุ่ง เพราะที่วัดเป็นท้องทุ่ง บ้างก็เรียกว่า วัดคลองโคนใน เพราะอยู่ลึกจากปากคลองโคน วัดได้รับพระราชทานวิสุงคามสีมาเมื่อ พ.ศ. 2492 จนเมื่อ พ.ศ. 2500 พระราชธรรมโมลี เจ้าคณะจังหวัดสมุทรสงคราม ได้ขอเปลี่ยนชื่อใหม่ต่อกรมการศาสนา ว่า "วัดธรรมประดิษฐ์"
ปูชนียวัตถุของวัด ได้แก่ พระประธานประดิษฐานในศาลาอเนกประสงค์ เป็นพระพุทธรูปปางประทานพร (ทรงอินเดีย) ตลอดจนพระพุทธรูปสำคัญ ๆ อีกมากมาย ไม่น้อยกว่า 60 องค์
แอมูโนว์รูซ

แอมูโนว์รูซ (แปลตรงตัว#เปลี่ยนทาง 'คุณลุงโนว์รูซ') หรือ บอบอโนว์รูซ  เป็นตัวละครในตำนานที่มีต้นกำเนิดจากคติชนอิหร่าน ตามตำนาน เขาปรากฏตัวพร้อมกับฮอจีฟีรูซ คู่หูของเขา ในช่วงต้นฤดูใบไม้ผลิของทุกปีเพื่อเป็นสัญลักษณ์ของโนว์รูซ (วันขึ้นปีใหม่อิหร่าน) นักประวัติศาสตร์บางคนรายงานว่า เขาเป็นสัญลักษณ์ของซอล พระราชบิดาของโรสแทม วีรบุรุษใน "ชอฮ์นอเม"
ในช่วงก่อนวสันตวิษุวัต แอมูโนว์รูซจะนำของขวัญมาให้กับเด็กเหมือนซานตาคลอส เขาเป็นสามีของแนเนแซร์มอ ตามตำนานความรักของทั้งสองนั้น ทั้งคู่สามารถพบกันได้เพียงปีละครั้ง
แอมูโนว์รูซได้รับการบรรยายลักษณะว่าเป็นชายแก่ มีผมสีเงิน สวมหมวกสักหลาด เสื้อคลุมยาวสีน้ำเงิน ผ้าคาดเอว กางเกงผ้าลินิน และรองเท้ากีเวฮ์บาง และถือไม้เท้า
วัดบางบัวทอง

วัดบางบัวทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบัวทองซึ่งแยกจากแม่น้ำเจ้าพระยา ในท้องที่หมู่ที่ 3 บ้านคลองขวาง ตำบลท่าอิฐ อำเภอปากเกร็ด จังหวัดนนทบุรี มีที่ดินตั้งวัดเนื้อที่ 36 ไร่ และมีที่ธรณีสงฆ์จำนวน 10 แปลง เนื้อที่ 93 ไร่
วัดบางบัวทองสร้างขึ้นเมื่อ พ.ศ. 2335 และได้รับพระราชทานวิสุงคามสีมาเมื่อ พ.ศ. 2339 เดิมชาวบ้านเรียกว่า วัดใน ต่อมาเมื่อประมาณ พ.ศ. 2440 พระอธิการสินได้ร่วมกับชาวบ้านบูรณะวัดและเปลี่ยนชื่อวัดเป็น "วัดบางบัวทอง" จากนั้นเมื่อ พ.ศ. 2481 พระครูโสภณศาสนกิจได้ดำเนินการบูรณะอุโบสถและสิ่งก่อสร้างอื่น ๆ ที่ชำรุด ทางด้านการศึกษา วัดได้เปิดโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ภายในพื้นที่วัดยังมีโรงเรียนระดับประถมศึกษาและโรงพยาบาลส่งเสริมสุขภาพตำบล
อาคารและเสนาสนะสำคัญได้แก่ อุโบสถ กว้าง 10 เมตร ยาว 20 เมตร สร้างเมื่อ พ.ศ. 2500 ภายในประดิษฐานพระประธานนามว่า "พระพุทธโรรัตนะ" ศาลาการเปรียญ สร้างเมื่อ พ.ศ. 2520 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2534 กุฏิสงฆ์ เป็นอาคารคอนกรีตเสริมเหล็กและอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2549 และศาลาบำเพ็ญกุศล
วัดสาลีโขภิตาราม

วัดสาลีโขภิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในคลองห่างจากแม่น้ำเจ้าพระยาประมาณ 500 เมตร ในหมู่ที่ 3 บ้านระแหง ตำบลบางพลับ อำเภอปากเกร็ด จังหวัดนนทบุรี ฝั่งตรงข้ามคลองหน้าวัดเป็นที่ตั้งของโรงเรียนวัดสาลีโขภิตาราม (อุ่น-อนุสรณ์)
วัดสาลีโขภิตารามเป็นวัดโบราณตั้งแต่สมัยกรุงศรีอยุธยา กลายเป็นวัดร้างเมื่อครั้งที่พม่าเข้ามาตีกรุงศรีอยุธยาใน พ.ศ. 2310 และได้สร้างเป็นวัดอีกครั้งเมื่อวันที่ 29 กรกฎาคม พ.ศ. 2399 ในสมัยพระบาทสมเด็จพระจอมเกล้าเจ้าอยู่หัว โดยนางบุญมีและนางบุญมาสองพี่น้องต้องการทำนาจึงตั้งจิตอธิษฐานในฤดูทำนา เมื่อทำนาสำเร็จดังคำอธิษฐานจึงบริจาคที่ดินเพื่อสร้างวัดนี้ขึ้นและให้ชื่อว่า วัดสัลเลโข ซึ่งแปลว่า "วัดแห่งการขัดเกลากิเลส" หรือ วัดสาลีโข ซึ่งแปลว่า "วัดที่มีข้าวมาก" แต่ชาวบ้านส่วนใหญ่เรียกว่า "วัดสาลีโข" และเนื่องจากชาวบ้านบริเวณนั้นทำนาเป็นอาชีพหลัก วลี "สาลีโข" จึงเป็นสิริมงคลแก่ชุมชนด้วย
อาคารและเสนาสนะได้แก่ อุโบสถ สร้างเมื่อ พ.ศ. 2514 เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2515 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย หอสวดมนต์ สร้างเมื่อ พ.ศ. 2518 เป็นอาคารครึ่งตึกครึ่งไม้ 2 ชั้น กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก และไม้ ปูชนียวัตถุต่าง ๆ ได้แก่ หลวงพ่อคำ หลวงพ่อศิลาแลง รูปหล่อหลวงปู่เผือก รูปหล่อหลวงพ่อจำปา พระพุทธชินราช พระพุทธโสธร หลวงปู่ทวด รอยพระพุทธบาทจำลอง และท้าวมหาพรหม
มัสยิดอัตตักวา

มัสยิดอัตตักวา  หรือ มัสยิดสันป่าข่อย) ตั้งอยู่ริมฝั่งตะวันออกของแม่น้ำปิงในจังหวัดเชียงใหม่ เป็นหนึ่งในมัสยิดจีน 7 แห่งในจังหวัดเชียงใหม่
มัสยิดนี้สร้างครั้งแรกใน พ.ศ. 2510 และแล้วเสร็จใน พ.ศ. 2512 โดยกลุ่มมุสลิมทั้งที่เป็นชาวจีนและที่ไม่ใช่ชาวจีน มัสยิดนี้ถือเป็นโรงเรียนศาสนาอิสลามแห่งแรกในจังหวัดเชียงใหม่ที่ดำรงรักษาวัฒนธรรมและการศึกษาที่เหมือนที่คุนหมิง มณฑลยูนนาน ประเทศจีน
บิกฮิตมิวสิก

บิกฮิตมิวสิก (ชื่อเดิม บิกฮิตเอนเตอร์เทนเมนต์) เป็นบริษัทการบันเทิงเกาหลีใต้ ก่อตั้งเมื่อปี ค.ศ. 2005 โดยบัง ชี-ฮย็อก ปัจจุบันมีศิลปินภายใต้การดูแลคือ อี ฮย็อน และศิลปินกลุ่ม บีทีเอส และ ทีบายที
เดิมใช้ชื่อว่า บิกฮิตเอนเตอร์เทนเมนต์ ก่อนจะกลายมาเป็นบิกฮิตมิวสิก ซึ่งเป็นส่วนหนึ่งของไฮบ์คอร์ปอเรชัน
น้องเมดมังกรของคุณโคบายาชิ

<table class="infobox" style="width: 22em">
 
</table>
น้องเมดมังกรของคุณโคบายาชิ หรือ โคบายาชิซังกับเมดมังกร (; โรมาจิ: "Kobayashi-san Chi no Meidoragon") เป็นซีรีส์มังงะญี่ปุ่น เขียนเรื่องและวาดภาพโดยคูลเคียวชินจะ ตีพิมพ์ในนิตยสาร "Monthly Action" ของสำนักพิมพ์ฟูตาบาชะตั้งแต่เดือนพฤษภาคม พ.ศ. 2556 มังงะภาคแยกสี่เรื่องก็ตีพิมพ์ในนิตยสาร "Monthly Action" ได้รับการดัดแปลงเป็นซีรีส์อนิเมะโทรทัศน์โดยสตูดิโอเกียวโตแอนิเมชัน ออกอากาศระหว่างเดือนมกราคมถึงเมษายน พ.ศ. 2560 ฤดูกาลที่ 2 ชื่อเรื่องว่า "น้องเมดมังกรของคุณโคบายาชิ S" ออกอากาศระหว่างเดือนกรกฎาคมถึงเดือนกันยายน พ.ศ. 2564
เรื่องย่อ.
ชีวิตที่น่าเบื่อของสาวออฟฟิศอย่าง โคบายาชิ ที่ใช้ชีวิตในอพาร์ตเมนต์เล็ก ๆ จนกระทั่งระหว่างที่โคบายาชิเมา เธอได้ขึ้นไปบนภูเขา และเธอได้ช่วยมังกรตนหนึ่ง มังกรตนนั้นคือ โทรุ ภายหลังจากที่เธอได้ช่วยโทรุไว้นั้น โทรุ ได้เปลี่ยนร่างเป็นเด็กผู้หญิงในชุดเมดและยอมเป็นสาวรับใช้ให้กับเธอเพื่อตอบแทนที่เธอนั้นได้ช่วยไว้
ให้เสียงโดย: มุตสึมิ ทามูระ (ญี่ปุ่น)
ให้เสียงโดย: ยูกิ คูวาฮาระ (ญี่ปุ่น)
ให้เสียงโดย: มาเรีย นางานาวะ (ญี่ปุ่น)
ให้เสียงโดย: ยูกิ ทากาดะ (ญี่ปุ่น)
ให้เสียงโดย: มินามิ ทากาฮาชิ (ญี่ปุ่น)
ให้เสียงโดย: ไดซูเกะ โอโนะ (ญี่ปุ่น)
ให้เสียงโดย: โทโมมิ มิเนอูจิ (ญี่ปุ่น)
ให้เสียงโดย: ทากายูกิ ซูโง (ญี่ปุ่น)
ให้เสียงโดย: ยูอิจิ นากามูระ (ญี่ปุ่น)
ให้เสียงโดย: เอมิริ คาโต (ญี่ปุ่น)
ให้เสียงโดย: ยูโกะ โกโต (ญี่ปุ่น)
ให้เสียงโดย: คาโอริ อิชิฮาระ (ญี่ปุ่น)
ให้เสียงโดย: ฮิโระ ชิโมโนะ (ญี่ปุ่น)
วัดห้วยม่วง (จังหวัดนครปฐม)

วัดห้วยม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม โดยมีพระครูวิสุทธิ์ธีรคุณ เป็นเจ้าอาวาส เมื่อปี พ.ศ. 2539 บริเวณวัดยังมีตลาดน้ำ
วัดห้วยม่วงเริ่มก่อตั้งเมื่อ พ.ศ. 2409 ต่อมาเมื่อ พ.ศ. 2446 ได้ยกฐานะจากสำนักสงฆ์มาเป็นวัด โดยตั้งชื่อวัดว่า "วัดห้วยม่วง" อุโบสถหลังเก่ามีประวัติก่อสร้างแล้วเสร็จและผูกพัทธสีมาเมื่อ พ.ศ. 2468 มีลักษณะสถาปัตยกรรมแบบรัตนโกสินทร์ โครงสร้างหลังคาไม้ลดชั้น 2 ชั้น ชั้นละ 2 ตับ มุงด้วยกระเบื้องซีเมนต์ มีเครื่องประดับหลังคาเป็นปูนปั้น หน้าบันมีลวดลายปูนปั้นถมสี ด้านหน้าอุโบสถมีมุขโถง ระหว่างช่วงเสาของมุขเป็นซุ้มโค้งแบบอิทธิพลตะวันตก
เมื่อ พ.ศ. 2559 ได้มีการบูรณะอุโบสถและปรับปรุงภูมิทัศน์โดยรอบ มีการซ่อมแซมหลังคาและโครงสร้างหลังคา ซ่อมแซมบานประตูหน้าต่าง ฝ้าเพดานและฝ้าไขรา ฐานชุกชีและปิดทองพระพุทธรูปประธานในอุโบสถ#เปลี่ยนทาง
ตำบลบ้านหวด

บ้านหวด เป็นตำบลในอำเภองาว จังหวัดลำปาง เป็นที่ตั้งของวัดจองคำ (พระอารามหลวงชั้นตรี) เป็นปูชนียสถานที่สำคัญของจังหวัดลำปาง ได้รับการสถาปนาให้เป็นพระอารามหลวงชั้นตรี เมื่อ พ.ศ. 2549 ในวโรกาสมหามงคลที่ พระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 ทรงครองสิริราชสมบัติครบ 60 ปี
เขตการปกครอง.
ตำบลบ้านหวดแบ่งเขตการปกครองออกเป็น 6 หมู่บ้าน ได้แก่
ตำบลบ้านเสด็จ (อำเภอเมืองลำปาง)

บ้านเสด็จ เป็นตำบลในอำเภอเมืองลำปาง จังหวัดลำปาง ใน พ.ศ. 2563 ตำบลนี้มีประชากร 10,423 คน
เขตการปกครอง.
ตำบลบ้านเสด็จแบ่งเขตการปกครองออกเป็น 17 หมู่บ้าน ได้แก่
บลู รีเฟลกชั่น

บลู รีเฟลกชั่น เป็นวิดีโอเกมเล่นตามบทบาทพัฒนาโดยบริษัท Gust จัดจำหน่ายโดย Koei Tecmo ในเดือนมีนาคม พ.ศ. 2560 ในประเทศญี่ปุ่นสำหรับเครื่องเล่น PlayStation 4 และ PlayStation Vita และจำหน่ายในเดือนกันยายน พ.ศ. 2560 ในอเมริกาเหนือและยุโรป สำหรับเครื่องเล่น PlayStation 4 และ Microsoft Windows ได้รบการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟในชื่อเรื่องว่า "บลู รีเฟลกชั่น เรย์" มีกำหนดออกอากาศในวันที่ 10 เมษายน พ.ศ. 2564
การดัดแปลงเป็นอนิเมะ.

เมื่อวันที่ 12 กุมภาพันธ์ พ.ศ. 2564 ได้มีการประกาศสร้างซีรีส์อนิเมะโทรทัศน์โดยสตูดิโอเจซีสตาฟชื่อเรื่องว่า "บลู รีเฟลกชั่น เรย์" ซีรีส์อนิเมะกำกับโดยริซาโกะ โยชิดะ เขียนบทโดยอากิโกะ วาบะ ออกแบบตัวละครโดยโคอิจิ คิกูตะโดยดัดแปลงจากแบบตัวละครในเกมต้นฉบับที่ออกแบบโดยเมล คิชิดะ รับผิดชอบดนตรีประกอบโดยไดซูเกะ ชิโนดะ ซีรีส์อนิเมะแบ่งการออกอากาศเป็น 2 คอร์ (2 ฤดูกาล) โดยออกอากาศตั้งแต่วันที่ 10 เมษายน ถึงวันที่ 25 กันยายน พ.ศ. 2564 ทางผังรายการ Animeism ของช่อง MBS, TBS และ BS-TBS. EXiNA จะร้องเปิดของอนิเมะชื่อเพลงว่า "DiViNE" ส่วน ACCAMER จะร้องเพลงปิดชื่อเพลงว่า "Seishin". Mighty Media ถือครองลิขสิทธิ์เผยแพร่ในภูมิภาเอเชียตะวันออกเฉียงใต้
ช่องโหว่ผนังกั้นหัวใจห้องบน

ช่องโหว่ผนังกั้นหัวใจห้องบน  เป็นโรคหัวใจพิการแต่กำเนิดโดยที่เลือดจะไหลเวียนระหว่างหัวใจห้องบนทั้งสองห้อง การไหลของเลือดนี้เป็นภาวะปกติในทั้งก่อนคลอดและหลังคลอดทันทีโดยจะไหลผ่านฟอราเมนโอวาเล (foramen ovale) อย่างไรก็ตามเมื่อรูเปิดนี้ไม่ปิดตามธรรมชาติในตอนหลังคลอดจะเรียกว่า ฟอราเมนโอวาเลเปิด (patent foramen ovale หรือ PFO) ความบกพร่องนี้พบได้บ่อยในผู้ป่วยที่มีภาวะผนังกั้นหัวใจห้องบนโป่งพอง (ASA) แต่กำเนิด
หลังจากการปิดของ PFO โดยปกติหัวใจห้องบนจะถูกคั่นด้วยผนังกั้นที่เรียกว่า ผนังกั้นหัวใจห้องบน (interatrial septum) หากผนังกั้นนี้มีข้อบกพร่องหรือไม่มีอยู่ เลือดที่มีออกซิเจนสูงจะสามารถไหลโดยตรงจากด้านซ้ายของหัวใจมาผสมกับเลือดที่มีออกซิเจนต่ำในด้านขวาของหัวใจ หรือตรงกันข้าม ขึ้นอยู่กับว่าหัวใจห้องบนซ้ายหรือขวาจะมีความดันโลหิตสูงกว่า ในกรณีที่ไม่มีความบกพร่องของหัวใจอื่น ๆ หัวใจห้องบนซ้ายจะมีความดันสูงกว่า ความบกพร่องของผนังกั้นนี้สามารถนำไปสู่ระดับออกซิเจนที่ต่ำกว่าปกติในหลอดเลือดแดงที่ไปเลี้ยงสมอง อวัยวะ และเนื้อเยื่อต่าง ๆ อย่างไรก็ตาม ASD อาจไม่แสดงอาการที่เห็นได้ชัดเจน โดยเฉพาะอย่างยิ่งหากความบกพร่องมีขนาดเล็ก นอกจากนี้ ในแง่ของความเสี่ยงต่อสุขภาพ ผู้ที่เป็นโรคหลอดเลือดสมองชนิดไม่ทราบสาเหตุมีแนวโน้มที่จะมี PFO มากกว่าคนทั่วไป
การไหลลัดของเลือด หรือชันต์ (shunt) ในหัวใจคือการมีเลือดไหลเวียนผ่านช่องโหว่ไม่ว่าจะจากซ้ายไปขวาหรือขวาไปซ้าย ปริมาณของการมีอยู่ของชันต์จะเป็นตัวกำหนดความสำคัญของการไหลเวียนโลหิตของ ASD การไหลลัดจากขวาไปซ้ายส่งผลให้เลือดดำเข้าสู่ด้านซ้ายของหัวใจ และเข้าสู่การไหลเวียนของหลอดเลือดแดงโดยไม่ผ่านการไหลเวียนของปอดเพื่อเติมออกซิเจน ซึ่งอาจส่งผลให้ผู้ป่วยเกิดอาการผิวหนังสีฟ้า หรือที่เรียกว่า อาการเขียวคล้ำ (cyanosis) โดยเฉพาะริมฝีปากและใต้เล็บ
อี ยู-จิน

อี ยู-จิน (เกิด 6 เมษายน พ.ศ. 2535) เป็นนักแสดงชาวเกาหลีใต้ เขาเป็นที่รู้จักกันดีจากการรับบท คว็อน โฮ-ชาง ในซีรีส์ทางโทรทัศน์ปี พ.ศ. 2560 เรื่อง "เฮลโล, มายเทว็นตี้ส์! 2" และละครใน พ.ศ. 2562 เรื่อง "บีเมโลดรามาติก"
อาร์วันเอสอี

อาร์วันเอสอี  เป็นวงบอยแบนด์ไอดอลสัญชาติจีนที่ก่อตั้งโดย เทนเซ็นต์ ผ่านรายการเรียลลิตี้โชว์ปี พ.ศ. 2562 รายการ พรอดิวซ์แคมป์ 2019 ทาง เทนเซ็นต์ วิดีโอ ประกอบด้วยสมาชิก 11 คน ได้แก่ โจว เจิ้นหนาน, เหอ ลั่วลั่ว, เยียน สวี่เจีย, เซี่ย จื่อกวง, เหยาเชิน, จ๋าย เซียวเหวิน, จาง เหยียนฉี, หลิวเหย่, เหรินหาว, จ้าวเหล่ย และ จ้าวร่าง
พวกเขาเปิดตัวในวันที่ 8 มิถุนายน พ.ศ. 2562 ด้วยเพลงเปิดตัว "R.1.S.E" อาร์วันเอสอี เป็นบอยแบนด์ที่มีเวลาจำกัดและทำงานเป็นกลุ่มภายใน 2 ปี สัญญาสิ้นสุดลงในวันที่ 14 มิถุนายน พ.ศ. 2564
ประวัติ.
ชื่อวง R1SE.
“R” ย่อมาจาก “Running”
“1” ย่อมาจาก “Number 1”
“S” ย่อมาจาก “Sun”
“E” ย่อมาจาก “Energy”
ชื่อแฟนคลับ.
ชื่อแฟนคลับของวง R1SE คือ "12" หรือ "สือเออร์"
สีในการสนับสนุน.
สีในการสนับสนุนวง R1SE คือ Daybreak (#FF3200 ) (#FF6D34 ) (#0DCAEF )
โจว เจิ้นหนาน

โจว เจิ้นหนาน (เกิด 21 มิถุนายน พ.ศ. 2543) เป็นแร็ปเปอร์ , นักร้อง , นักแต่งเพลง และ นักเต้นชาวจีน เขาได้อันดับที่หนึ่งในรายการ CHUANG2019 ของ เทนเซ็นต์ และเดบิวต์เป็นสมาชิกวงบอยแบนด์ อาร์วันเอสอี(r1se)
แคว้นอามูร์

แคว้นอามูร์ (#เปลี่ยนทาง , ,) เป็นหน่วยองค์ประกอบของประเทศรัสเซีย (แคว้น) ซึ่งตั้งอยู่ริมฝั่งแม่น้ำอามูร์และแม่น้ำเซยาในรัสเซียตะวันออกไกล ศูนย์กลางการปกครองของแคว้นคือเมืองบลาโกเวชเชนสค์ซึ่งเป็นหนึ่งในนิคมที่เก่าแก่ที่สุดในรัสเซียตะวันออกไกล โดยก่อตั้งขึ้นในปี พ.ศ. 2399 เป็นศูนย์กลางดั้งเดิมของการค้าและการขุดทอง สามารถเข้าถึงดินแดนนี้ได้โดยทางรถไฟสองสาย ได้แก่ ทางรถไฟสายทรานส์-ไซบีเรียและสายหลักไบคาล-อามูร์ จากสำมะโนประชากรเมื่อ พ.ศ. 2553 แคว้นมีประชากร 830,103 คน
ประเทศฮอนดูรัสในโอลิมปิกฤดูร้อน 2020

ประเทศฮอนดูรัส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าแข่งขันโอลิมปิกฤดูร้อนครั้งที่ 12 ของประเทศ
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้ โดยไม่นับรวมกับตัวสำรองในกีฬาฟูตบอล
สตาร์ทอัพ (ละครโทรทัศน์)

สตาร์ทอัพ (เกาหลี: ; อาร์อาร์: "Seutateueop") เป็นละครโทรทัศน์เกาหลีใต้ นำแสดงโดยแพ ซู-จี, นัม จู-ฮย็อก, คิม ซ็อน-โฮ และคัง ฮัน-นา เนื้อเรื่องของละครกล่าวถึงผู้หญิงคนหนึ่งที่มีความฝันอยากจะเป็นผู้ประกอบการเหมือนกับสตีฟ จอบส์ และเรื่องราวรักสามเส้าระหว่างผู้ชายที่แอบรักครั้งแรก กับผู้ชายอีกคนที่แอบอ้างว่าเป็นรักแรกของเธอ ออกอากาศทางช่องทีวีเอ็นตั้งแต่วันที่ 17 ตุลาคมถึง 6 ธันวาคม ค.ศ. 2020
เรื่องย่อ.
เรื่องสมมุติว่าที่เกาหลีใต้มีซิลิคอนแวลลีย์ที่เรียกว่าแซนด์บ๊อกซ์ (Sandbox) ซึ่งสตาร์ทอัพจะเล่าเรื่องราวของโลกผู้คนในวิสาหกิจเริ่มต้น หรือบริษัทสตาร์ทอัพ
ซอ ดัล-มี (แพ ซู-จี) หญิงสาวที่สดใสที่มีความใฝ่ฝันอยากเป็นสตีฟ จอบส์ ของเกาหลี ซึ่งเธอไม่มีภูมิหลังที่สวยงาม แต่ก็ผ่านประสบการณ์การทำงานพาร์ทไทม์มามากมาย
นัม โด-ซาน (นัม จู-ฮย็อก)เจ้าของบริษัทเทคโนโลยีเล็ก ๆ อย่างซัมซานเทค ในตอนเป็นเด็กเขาเคยเป็นความภาคภูมิใจของครอบครัว ในฐานะ 'อัจฉริยะทางคณิตศาสตร์' แต่ตอนนี้กลายเป็นความอัปยศของพวกเขา เนื่องจากธุรกิจของเขาตกต่ำลงในช่วงสองปีที่ผ่านมา เขาพบว่าซอ ดัล-มี จำเขาผิดว่าเป็นรักแรกของเธอ เขาจึงตัดสินใจเดินหน้าต่อไปโดยหวังว่าจะเปลี่ยนความเข้าใจผิดนั้นให้กลายเป็นความจริง
การรับชม.
ละครเรื่องนี้บันทึกเรตติงผู้ชมตอนที่ 1 ร้อยละ 4.5
เหตุโรงแรมรอยัลพลาซ่าถล่ม

โรงแรมรอยัลพลาซ่า เป็นโรงแรมขนาดหกชั้นในจังหวัดนครราชสีมาที่ถล่มลงมาภายในเวลาไม่ถึงสิบวินาทีเมื่อวันที่ 13 สิงหาคม พ.ศ. 2536 เวลา 10.12 น. ส่งผลให้มีผู้เสียชีวิต 137 ราย และบาดเจ็บ 227 ราย อาคารทั้งหกชั้นพังทลายหมด เหลือเพียงโถงลิฟท์โดยสารซึ่งสร้างแยกออกมาจากโครงสร้างอาคารที่เหลือที่ไม่ถล่มลงมาเท่านั้น สาเหตุเกิดจากการถล่มของโครงสร้างอาคารอย่างค่อยเป็นค่อยไปโดยเกิดจากการคืบของดิน จนเสารับน้ำหนักในชั้นดินเกิดถล่มตาม ๆ กันจนหมด อันเป็นผลให้อาคารเกือบทั้งหมดถล่มลงมา ผู้รอดชีวิตบางส่วนได้รับการกู้ภัยหลังติดอยู่ภายใต้ซากอาคารจากการโทรศัพท์มือถือติดต่อ ผลสรุปเหตุการณ์ระบุความผิดเกิดจากการฝ่าฝืนข้อบังคับในการก่อสร้างและความไม่เป็นมืออาชีพของวิศวกรโครงสร้าง ภายหลังเหตุการณ์ เจ้าของอาคารและบุคคลอื่นอีกห้าคนถูกตำรวจจับกุม ปฏิบัติการกู้ภัยดำเนินไปเป็นเวลา 20 วัน จนกระทั่งสิ้นสุดในวันที่ 3 กันยายน เหตุการณ์นี้เป็นหนึ่งในภัยพิบัติที่ร้ายแรงที่สุดของประเทศไทย
ภูมิหลัง.
ขณะเกิดการถล่ม โรงแรมรอยัลพลาซ่า จังหวัดนครราชสีมา มีการจัดประชุมสัมมนาอยู่สองชุด และมีผู้คนอยู่ภายในอาคารรวม 379 คน ในจำนวนนี้ 117 คนเป็นข้าราชการของกระทรวงศึกษาธิการซึ่งเข้าร่วมการสัมมนาที่จัดในห้องเบญจมาศบนชั้นสอง และอีก 59 คนเป็นพนักงานของบริษัทเชลล์ซึ่งประชุมอยู่ที่ห้องพิกุลชวนชมบนชั้นสี่ 78 คนเป็นแขกอื่น ๆ ผู้มาพักในโรงแรม และ 125 คนเป็นพนักงานของโรงแรม
ตรรกบทย่อ

ตรรกบทย่อ  หรือปรัตถานุมานย่อเป็นตรรกบทเชิงวาทศิลป์ที่มีการใช้ในการพูดสุนทรพจน์ แต่เดิมแอริสตอเติลสร้างทฤษฎีเกี่ยวกับชนิดของตรรกบทย่อไว้ว่ามีอยู่สี่ชนิด โดยมีคำอธิบายถึงอย่างน้อยสองชนิดในผลงานของเขา
แอริสตอเติลเรียกตรรกบทย่อว่าเป็น "ร่างของการพิสูจน์" "การพิสูจน์ทางวาทศิลป์ที่ทรงพลังที่สุด...ตรรกบทชนิดหนึ่ง" ("Rhetoric" I, 1.3,11) เขาถือว่าตรรกบทย่อเป็นหนึ่งในสองวิธีการพิสูจน์ วิธีการพิสูจน์อีกวิธีคือพาราดีกมา (paradeigma) หรือการยกตัวอย่าง แอริสตอเติลคิดว่าแม็กซิม (maxim) หรือคติบทเป็นสิ่งที่อนุพัทธ์มาจากตรรกบทย่อ ("Rhetoric" II.XX.1)
ตรรกบทที่มีข้อตั้งซึ่งไม่ถูกกล่าวถึง.
ตรรกบทย่อชนิดแรกคือตรรกบทตัดสั้น  หรือตรรกบทที่มีข้อตั้งซึ่งไม่ถูกกล่าวถึง 
ตัวอย่างต่อไปนี้คือตรรกบทย่อซึ่งถูกอนุพัทธ์มาจากตรรกบทบทหนึ่งด้วยการตัดให้สั้นลง:
ตรรกบท"เต็มรูป"ที่สมบูรณ์คือ:
มนุษย์ทั้งหมดเป็นมรรตัย (ข้อตั้งหลัก – ไม่ถูกกล่าวถึง)
โสกราตีสเป็นมนุษย์ (ข้อตั้งรอง – ถูกกล่าวถึง)
ดังนั้น โสกราตีสเป็นมรรตัย (ข้อสรุป – ถูกกล่าวถึง)
ในขณะที่ตรรกบทวางเรียงข้อตั้งและข้อสรุปไว้อย่างชัดแจ้ง ตรรกบทย่อชนิดนี้จะไม่กล่าวถึงข้อตั้งข้อใดข้อหนึ่งหรือไม่กล่าวถึงข้อสรุปเลย
ตรรกบทอิงลาง.
ใน"เรทอริก" แอริสตอเติลกล่าวอ้างว่าตรรกบทย่อบางบทอนุพัทธ์มาจากตรรกบทที่อิง"ลาง"  มากกว่าข้อเท็จจริงที่สมบูรณ์ ในที่นี้ลางคือ "สิ่งบางสื่งที่เกี่ยวข้องกันมาก ขนาดที่การมีอยู่หรือขาดหายไปของสิ่งนั้นแสดงถึงการมีอยู่หรือขาดหายไปของอีกสิ่งหนึ่ง" ตัวอย่างตามด้านล่าง
ในตัวอย่าง 'ไอ' กับ 'มีลูก' เป็นลางของความป่วยและการที่ได้คลอดลูกแล้วตามลำดับ ตรรกบททั้งสองกรณีนี้เป็นได้แค่น่าจะจริงเพราะเหตุที่ทำให้ไอหรือมีลูกมีเหตุอื่นด้วยนอกจากเชื้อโรคและการให้กำเนิด เช่นภูมิแพ้และการรับบุตรบุญธรรม
ตรรกบทที่ผู้รับสารเป็นผู้กำหนดข้อตั้ง.
ตรรกบทย่อชนิดที่สามประกอบขึ้นจากตรรกบทที่มีข้อตั้งซึ่งไม่ถูกกล่าวถึง และมีผู้รับสารเป็นผู้กำหนดหรือสมมติข้อตั้งซึ่งเข้าใจร่วมกันขึ้นมาเอง ตามนักวาทศิลป์ วิลเลียม เบนวา (William Benoit) ข้อตั้งที่หายไป "ถูกสมมติขึ้นมาโดยนักพูดเมื่อประดิษฐ์และโดยผู้รับสารเมื่อทำความเข้าใจการอ้างเหตุผล" 
ต่อไปนี้เป็นตัวอย่างของตรรกบทชนิดนี้: 
ในกรณีนี้ ข้อตั้งที่ไม่มีในตรรกบทคือ "นวนิยายฝรั่งเศสนั้นหยาบคาย" และอาจเป็นสมมติฐานที่ผู้รับสารมีซึ่งจะทำให้สามารถเข้าใจการให้เหตุผลของตรรกบทย่อนี้ได้ ข้อตั้งซึ่งไม่ถูกกล่าวถึงนี้สามารถอยู่ในระดับของสัจพจน์ (ข้อความที่เป็นที่ยอมรับโดยทั่วไปว่าเป็นจริงโดยสากล)
ตรรกบทย่อทางภาพ.
ตรรกบทย่ออีกชนิดคือตรรกบทย่อทางภาพ  นักวิชาการได้มีการโต้เถียงกันว่าคำพูดไม่ใช่สิ่งเดียวที่สามารถนำมาใช้เพื่อแสดงการให้เหตุผลของตรรกบทย่อได้ แต่ภาพยังสามารถทำหน้าที่เป็นตรรกบทย่อได้เพราะต้องมีผู้รับสารเป็นผู้สร้างความหมายของภาพขึ้นมา ตัวอย่างของตรรกบทย่อชนิดนี้คืออินเทอร์เน็ตมีม ความหมายของมันมาจากสิ่งที่ถูกป้อนเข้าและการดัดแปลงปรับใช้โดยกลุ่มผู้ใช้งานที่พบเห็น แชร์ หรือแม้กระทั่งเป็นผู้สรรค์สร้างขึ้นมาเอง
บทวิจารณ์.
นักวิชาการบางคนกล่าวว่าความหมายของตรรกบทย่อที่เราเข้าใจได้วิวัฒน์เปลี่ยนไปจากเดิมและไม่ใช่ตัวแทนของตรรกบทย่อที่เดิมแอริสตอเติลได้นึกคิดขึ้นมาอีกต่อไป นี่เป็นจริงอย่างเห็นได้ชัดสำหรับตรรกบทย่อทางภาพ และก็อาจเป็นจริงสำหรับตรรกบทตัดสั้นเช่นเดียวกัน แครอล โพสเตอร์ (Carol Poster) อ้างว่าการตีความในภายหลังของตรรกบทย่อนั้นประดิษฐ์ขึ้นมาโดยนักวาทศิลป์ชาวบริเตนเช่น ริชาร์ด เวทลี (Richard Whately) ในคริสต์ศตวรรษที่สิบแปด
จอมมารต่างโลกกับบริวารสาวนักอัญเชิญ

จอมมารต่างโลกกับบริวารสาวนักอัญเชิญ (; โรมาจิ: "Isekai Maō to Shōkan Shōjo no Dorei Majutsu") เป็นไลต์โนเวลญี่ปุ่น เขียนโดยยูกิยะ มูราซากิ วาดภาพประกอบโดยทากาฮิโระ ซึรูซากิ ได้รับการดัดแปลงเป็นมังงะวาดโดยนาโอโตะ ฟูกูดะตั้งแต่ พ.ศ. 2558 ได้รับการดัดแปลงเป็นซีรีส์อนิเมะโทรทัศน์โดยสตูดิโออาจิอาโดแอนิเมชันเวิร์กส์ ออกอากาศตั้งแต่วันที่ 5 กรกฎาคมถึง 20 กันยายน พ.ศ. 2561 ฤดูกาลที่ 2 สร้างโดยเทซูกะโปรดักชันและโอกูรูโตะ โนโบรุ ออกอากาศตั้งแต่วันที่ 9 เมษายน ถึง 11 มิถุนายน พ.ศ. 2564
บากูเต็ง!!

บากูเต็ง!! (; โรมาจิ: "Bakuten!!") เป็นซีรีส์อนิเมะญี่ปุ่นที่จะกำลังจะฉาย สร้างโดยสตูดิโอ Zexcs กำกับโดยโทชิมาซะ คูโรยานางิ และเขียนบทโทชิโซ เนโมโตะ ออกแบบตัวละครต้นแบบโดยริโบโกะ ผู้เขียนมังงะเรื่อง"หวานใจนายตัวป่วน" ในขณะที่ยูกิ ชิบาตะได้ดัดแปลงแบบตัวละครสำหรับการทำแอนิเมชัน รับผิดชอบดนตรีประกอบโดยยูกิ ฮายาชิ ซีรีส์อนิเมะเป็นส่วนหนึ่งของ "ซุตโตะ โอเอ็ง โปรเจกต์ 2011 + 10..." เพื่อเป็นที่ระลึกครบรอบ 10 ปีเหตุการณ์แผ่นดินไหวและคลื่นสึนามิในโทโฮกุ พ.ศ. 2554 ออกอากาศทางผังรายการโนอิตามินะของช่องฟูจิทีวี ตั้งแต่วันที่ 9 เมษายนถึง 25 มิถุนายน พ.ศ. 2564 วง Centimillimental ร้องเพลงเปิดชื่อเพลว่า "เซชุน โนะ เอ็งบุ" ส่วน wacci ร้องเพลงปิดชื่อเพลงว่า "อานาตะ กะ อิรุ" มังงะดัดแปลงเริ่มตีพิมพ์ในนิตยสารการ์ตูน "Dessert" ของสำนักพิมพ์โคดันชะเมื่อวันที่ 22 มกราคม พ.ศ. 2564
บาร์บิคันเซนเทอร์

บาร์บิคันเซนเทอร์  เป็นศูนย์ศืลปะการแสดงภายในบาร์บิคันเอสเตท ตั้งอยู่ในนครหลวงลอนดอน และเป็นศูนย์ศิลปะการแสดงที่ใหญ่ที่สุดในยุโรป บาร์บิคันเซนเทอร์ให้บริการพื้นที่สำหรับจัดการแสดงดนตรีทั้งดั้งเดิมและร่วมสมัย, การแสดงละครเวที, การฉายภาพยนตร์ และการจัดนิทรรศการศิลปะ นอกจากนี้ภายในยังมีห้องสมุด, ร้านอาหารสามร้าน และคอนเซอร์วาทรี บาร์บิคันเซนเทอร์เป็นสมาชิกของเครือข่ายย่านวัฒนธรรมโลก
ทั้งลอนดอนซิมฟอนีออร์เคสทราและบีบีซีซิมฟอนีออร์เคสทรามีศูนย์กลางอยู่ที่คอนเซิร์ทฮอลล์ (Concert Hall) ของศูนย์ และนับตั้งแต่ปี 2013 เป็นพื้นที่จัดแสดงของรอยอลเชคสเพียร์คัมพานี
บาร์บิคันเซนเทอร์บริหารงาน, สนับสนุน และเป็นเจ้าของโดยองค์การบริหารนครลอนดอน ศูนย์นี้สร้างขึ้นโดยงบประมาณของนครหลวงลอนดอนเพื่อเป็นของขวัญให้กับประเทศด้วยค่าใช้จ่ายรวม £161 ล้าน (ราว £480 ล้าน ปรับตามการเฟ้อของเงินในปี 2014) และมีสมเด็จพระนางเจ้าเอลิซาเบธที่สองเสด็จพระราชดำเนินประกอบพิธีเปิดอย่างเป็นทางการเมื่อวันที่ 3 มีนาคม 1982 นอกจากนี้ บาร์บิคันเซนเทอร์ยัวเป็นที่รู้จักดีจากลักษณะสถาปัตยกรรมแบบบรูทัลลิสท์
ทากาชิ นิชิยามะ

ทากาชิ นิชิยามะ (อักษรโรมัน: Takashi Nishiyama) บางครั้งได้รับเครดิตในฐานะ พิสตัน ทากาชิ, ทากาชิ หรือ ที.นิชิยามะ เป็นทั้งนักออกแบบ, ผู้กำกับ, ผู้อำนวยการผลิตวิดีโอเกมชาวญี่ปุ่น ซึ่งทำงานให้แก่บริษัทไอเรม, แคปคอม และเอสเอ็นเค ก่อนที่จะก่อตั้งบริษัทดิมส์ของเขาเอง เขาเป็นที่รู้จักกันอย่างดีจากผลงานเกมแอ็กชันศิลปะการต่อสู้ โดยการออกแบบเกมแนวบีตเอ็มอัปอย่าง"กังฟูมาสเตอร์"ในช่วงต้นปี ค.ศ. 1984 ก่อนที่เขาจะสร้างแฟรนไชส์เกมต่อสู้หลายเกม เช่น "สตรีทไฟเตอร์", "กาโรเด็นเซ็ตสึ" และ"เดอะคิงออฟไฟเทอส์" ในช่วงปลายคริสต์ทศวรรษ 1980 ถึงต้นคริสต์ทศวรรษ 1990
เขาเริ่มอาชีพของเขาที่ไอเรม ซึ่งเขาได้พัฒนาเกมอาร์เคด เช่น "มูนพาโทรล"ซึ่งเป็นเกมแอ็กชันเลื่อนด้านข้างในปี ค.ศ. 1982 และเกมแนวบีตเอ็มอัปอย่าง"กังฟูมาสเตอร์" ส่วนที่บริษัทแคปคอม เขาได้สร้าง"สตรีทไฟเตอร์"ภาคแรกในปี ค.ศ. 1987 จากนั้น เขาได้ทำงานที่บริษัทเอสเอ็นเค ซึ่งเขาได้สร้างซีรีส์เกมต่อสู้อย่าง"กาโรเด็นเซ็ตสึ" และ"เดอะคิงออฟไฟเทอส์" ในขณะที่ยังทำงานใน"อาร์ตออฟไฟติง" รวมถึงซีรีส์เกมรันแอนด์กันอย่าง"เมทัลสลัก"
อาชีพ.
ทากาชิ นิชิยามะ เริ่มอาชีพของเขาที่ไอเรม เขาทำงานในการออกแบบเกมยิงเลื่อนฉากอย่าง"มูนพาโทรล"ในปี ค.ศ. 1982 ซึ่งเป็นหนึ่งในเกมแรกที่มีการเลื่อนแบบพารัลแลกซ์ เขายังเป็นผู้ออกแบบ"กังฟูมาสเตอร์" (ค.ศ. 1984) ซึ่งถือเป็นหนึ่งในวิดีโอเกมแนวบีตเอ็มอัปเกมแรก ๆ
จากนั้น เขาก็เข้าร่วมกับบริษัทแคปคอม ซึ่งเขาได้สร้างแฟรนไชส์เกมต่อสู้อย่าง"สตรีทไฟเตอร์" ในส่วนร่วมกับฮีโรชิ มัตสึโมโตะ เขาได้กำกับ"สตรีทไฟเตอร์"ภาคแรก เขาสร้างท่าพิเศษสำหรับริวที่เรียกว่า "ฮาโดเคน" ซึ่งเขาบอกว่าได้รับแรงบันดาลใจจากการโจมตีด้วยขีปนาวุธพลังงานจากซีรีส์อนิเมะเรื่อง"เรือรบอวกาศยามาโตะ"ในคริสต์ทศวรรษ 1970 แล้วเขาก็ออกจากบริษัทแคปคอมและไม่ได้กลับมาทำงานในภาคต่ออย่าง"สตรีทไฟเตอร์ II"
จากนั้น นิชิยามะก็ได้เข้าร่วมบริษัทเอสเอ็นเค ที่นั่นเขาสร้างแฟรนไชส์เกมต่อสู้อย่าง"กาโรเด็นเซ็ตสึ" โดยเป็นเกมสืบทอดจิตวิญญาณของ"สตรีทไฟเตอร์"ภาคแรก เขายังทำงานในแฟรนไชส์เกมต่อสู้อย่าง"อาร์ตออฟไฟติง" และ"เดอะคิงออฟไฟเทอส์" ตลอดจนซีรีส์เกมยิงรันแอนด์กันอย่าง"เมทัลสลัก"
แล้วเขาก็ออกจากบริษัทเอสเอ็นเค และก่อตั้งบริษัทพัฒนาเกมของตัวเองที่ชื่อดิมส์ ซึ่งปัจจุบัน[] เขาเป็นประธานของบริษัทดิมส์
ยายเพ็ญ

เพ็ญ (ออกเสียง "ปึญ") หรือรู้จักในชื่อ ยายเพ็ญ (ออกเสียง "โฎนปึญ") เป็นนามของหญิงชรา ที่ปรากฏในนิทานเรื่อง "ภูเขายายเพ็ญ" อันเป็นตำนานการสร้างกรุงพนมเปญ เมืองหลวงของประเทศกัมพูชาในปัจจุบัน
ประวัติ.
ในนิทานเรื่อง "ภูเขายายเพ็ญ" (ออกเสียง "ภนุมเยียปึญ") ระบุว่ายายเพ็ญเป็นหญิงชราผู้มั่งมี ตั้งเรือนอยู่ริมแม่น้ำจตุมุข จนวันหนึ่งในฤดูน้ำหลากของ พ.ศ. 1919 มีต้นตะเคียนต้นใหญ่ลอยมาติดที่ท่าหน้าบ้าน หลังจากนั้นยายเพ็ญจึงให้คนช่วยกันลากต้นตะเคียนใหญ่ขึ้นฝั่งได้ ขณะยายเพ็ญกำลังล้างทำความสะอาดต้นตะเคียนก็พบว่ามีพระพุทธรูปและเทวรูปอยู่ในโพรงต้นตะเคียน โดยเป็นพระพุทธรูปขนาดเล็กสี่องค์ และเทวรูปจากหินอีกหนึ่งองค์ มีพระเกศมุ่นมวย ลักษณะยืน พระหัตถ์ข้างหนึ่งถือกระบอง และพระหัตถ์อีกข้างถือสังข์ เมื่อเป็นเช่นนั้น ยายเพ็ญจึงขอแรงชาวบ้านช่วยกันถมดินบริเวณหลังบ้านของนางให้สูงเป็นภูเขาขนาดย่อมสำหรับสร้างวัดเพื่อประดิษฐานพระพุทธรูปไว้บนภูเขานั้น ส่วนเทวรูปอัญเชิญไว้บนแท่นบริเวณเชิงเขา และเรียกชื่อว่าเนียะตาพระเจ้า เมื่อสร้างเสร็จจึงเรียกภูเขานี้ว่า เขายายเพ็ญ หรือสำเนียงเขมรว่า ภนุมโฎนปึญ  ต่อมาคำกร่อนลงเหลือเพียง ภนุมปึญ หรือที่ไทยเรียกว่าพนมเปญ ส่วนวัดภนุมโฎนปึญ ก็กร่อนเหลือเพียงวัดภนุม หรือพนมมาจนถึงปัจจุบัน
ขณะที่สมเด็จพระเจ้าบรมวงศ์เธอ กรมพระยาดำรงราชานุภาพ ทรงเขียนนิทานดังกล่าวลงในพระนิพนธ์เรื่อง "นิราสนครวัด" (2468) ไว้ว่า "...พระธาตุพนมเพ็ญนั้น เขาบอกเรื่องตำนานว่า เดิมทีเดียวมียายแก่คนหนึ่งชื่อ เพ็ญ ตั้งบ้านเรือนอยู่ในตำบลนั้น มีความศรัทธาเลื่อมใสในพระสาสนาแก่กล้า ปรารถนาจะสร้างวัด แต่ขัดข้องด้วยยากจน จึงตั้งสัตย์อธิษฐาน โดยอำนาจกุศลผลบุญของยายเพ็ญ บันดาลให้มีไม้ซุงลอยลำน้ำโขงมาติดอยู่ที่ตรงนั้น มีทั้งพระพุทธรูปแลเทวรูปอยู่ในโพรงไม้ซุง ยายเพ็ญจึงได้ไม้ได้พระ แล้วได้กำลังสร้าง "พนม" คือภูเขาขึ้นในที่นั้น ภูเขานั้นจึงได้ชื่อว่าพนมเพ็ญ ถ้าจะเรียกเปนภาษาไทยก็เห็นจะเรียกว่า "เขายายเพ็ง" ครั้นมาสร้างเมืองขึ้นเมื่อภายหลัง คนทั้งหลายจึงเรียกชื่อเมืองตามชื่อภูเขาอันเปนสิ่งสำคัญอยู่ในท้องที่ ว่าเมืองพนมเพ็ญ ดังนี้..."
แคโรล โอร์เซิล

แคโรล โอร์เซิล (20 เมษายน 1959 - กุมภาพันธ์ 2018) เป็นสตรีชาวอเมริกันผู้ป่วยด้วยโรคหายาก ฟิโบรดิสเพลเซียออสซิฟิแคนส์พรอเกรสซิวา (fibrodysplasia ossificans progressiva; FOP) เธอเป็นผู้อุทิศให้แก่การศึกษาโรค FOP และเป็นนักกิจกรรมเพื่อสิทธิผู้พิการ ก่อนเธอเสียชีวิต เธอได้ร้องขอให้นำโครงกระดูกของเธอเมื่อเสียชีวิตแล้วไว้จัดแสดงที่พิพิธภัณฑ์มึทเทอร์ในเมืองฟิลาเดลเฟีย คู่กับโครงกระดูกของผู้ป่วยโรค FOP เพศชายอีกร่างคือแฮร์รี อีสท์แลค
ชีวิตช่วงต้น.
โอร์เซิลเกิดที่เมืองฟิลาเดลเฟียเมื่อปี 1959 และได้รับการวินิจฉัยด้วยโรค FOP ซึ่งเป็นโรคหายากอันเกิดการกลายเป็นกระดูกของเนื้อเยื่อในร่างกาย ขณะเธออายุ 23 ปี เมื่อปี 1982 เธอย้ายเข้าอาศัยในอิงลิสเฮาส์ (Inglis House) ศูนย์ดูแลรักษาพยาบาลที่เบลมงท์อเวนิวแคมปัส (Belmont Avenue campus)
มหาวิทยาลัยเพนซิลเวเนีย.
หลังเธอย้ายเข้าบ้านอิงลิส เธอได้รับเป็นคนไข้ประจำนายแพทย์เฟดริก แคแพลน แพทย์ประจำมหาวิทยาลัยเพนซิลเวเนีย นี่เป็นครั้งแรกของแคแพลนที่ได้พบกับผู้ป่วยด้วยโรค FOP และต่อมาโรคนี้ได้กลายเป็นสาขาเชี่ยวชาญเฉพาะของเขา โอร์เซิลได้รับเชิญให้บรรยายแก่นักเรียนแพทย์ของมหาวิทยาลัยปีละครั้งเพื่อสร้างความเข้าใจเกี่ยวกับโรคและความพิการ พิพิธภัณฑ์มึทเทอร์ฟด้ระบุว่าเธอ "ทุ่มเทให้มีการศึกษาวิจัยเพิ่มมากขึ้น, สร้างเครือข่ายการติดต่อกันระหว่างผู้ป่วย FOP รายอื่น ๆ และให้การศึกษาแก่ทั้งบุคลากรทางการแพทย์และสาธารณชนเกี่ยวกับโรคที่เธอเป้นอยู่" เธอเป็นหนึ่งในสมาชิกของสมาคม FOP นานาชาติ (IFOPA) และเป็นผู้จัดริลบินเปิดตัวศูนย์วิจัยโรค FOP ประจำมหาวิทยาลัยเพนซิลเวเนีย ที่ซึ่งยีนที่ก่อโรค FOP ถูกค้นพบเป็นครั้งแรกในปี 2006
พิพิธภัณฑ์มึทเทอร์.
ในปี 1995 โอร์เซิลมีโอกาสได้พบกับโครงกระดูกของแฮร์รี อีสท์แลค เป็นครั้งแรก อีสท์แล็คเป็นผู้ป่วยโรค FOP ที่มีชื่อเสียง เธอได้พบกับโครงกระดูกนี้ระหว่างงานสัมมนาของ IFOPA โดยให้ยืมมาจากพิพิธภัณฑ์มึทเทอร์ จากนั้นเธอได้ตัดสินใจว่าเมื่อเธอเสียชีวิตลง เธอต้องการให้โครงกระดูกของเธอนำมาจัดแสดงคู่กับอีสท์แลค และให้พิพิธภัณฑ์จัดแสดงเครื่องประดับบางชิ้นของเธอควบคู่ไปด้วย โอร์เซิลเสียชีวิตลงที่โรงพยาบาลมหาวิทยาลัยเพนซิลเวเนียในปี 2018 แคแพลนและเจ้าหน้าที่ระดับสูงของอิงลิสเฮาส์ได้ติดต่อพิพิธภัณฑ์มึทเทอร์ โดยได้ภัณฑารักษ์แอนนา ดอดี (Anna Dhody) เป็นผู้ควบคุมดูแลโครงการ เนื่องด้วยสภาวะที่โอร์เซิลป่วยด้วยโรค FOP และอาการสืบเนื่องอื่น ๆ ร่างของเธอจึงมีความเปราะบางและยากต่อการเตรียมและขนย้ายมาก ร่างของเธอขนส่งจากเพนซิลเวเนียไปยังสกัลส์อันลิมิเท็ดในโอกลาโอมาซิทีเพื่อเตรียมร่างสำหรับการจัดแสดงถาวร ส่วนเครื่องประดับและเครื่องเพชรของโอร์เซิลนำมาจัดแสดงครั้งแรกที่พิพิธภัณฑ์ในปี 2019
โพซิชันส์ (อัลบั้ม)

โพซิชันส์  เป็นสตูดิโออัลบั้มที่ 6 ของนักร้องชาวอเมริกัน อารีอานา กรานเด โดยรีพับลิกเรเคิดส์ ในวันที่ 30 ตุลาคม ค.ศ. 2020 ซึ่งเธอได้ร่วมงานกับโปรดิวเซอร์หลายคน รวมถึงผู้ร่วมงาน ทอมมี บราวน์ ร่วมกับนักเขียนเพลงที่รู้จักกันมานานอย่างวิกตอเรีย โมเนต์ และเทย์ลา พาร์ก อัลบั้มได้แรงบันดาลใจจาก "การเยียวยาทางอารมณ์" ของเธอ ซึ่งกรานเดต้องการเน้นใช้เสียงขับร้องของเธอในอัลบั้ม
"โพซิชันส์" สร้างขึ้นจากธีมของความสัมพันธ์ที่เกี่ยวกับทางเพศ ความดึงดูดใจ และการอุทิศตนแบบโรแมนติก "โพซิชันส์"มีแนวเพลงขยายขอบเขตของดนตรีแทร็ป - ผสมเสียงอาร์แอนด์บีและป็อปของอัลบั้มก่อนหน้า "สวีตเทนเนอร์" (2018) และ "แธงก์ยูเน็กซ์" (2019) โดยมีโดจา แคต, เดอะวีกเอนด์, และไทดอลลาไซน์ เป็นแขกรับเชิญในการร่วมร้อง และเมแกนเดอะสตัลเลียน ในรุ่นดีลักซ์ เมื่อได้ปล่อยตัว ตำแหน่ง และบทวิจารณ์ ก็เป็นที่ชื่นชอบโดยทั่วไปจากนักวิจารณ์เพลง การแสดงเสียงร้องของกรานเดได้รับคำชม แม้ว่าเนื้อเพลงและรูปแบบการผลิตของอัลบั้มจะถูกวิจารณ์ สื่อพิมพ์ต่าง ๆ จัดอันดับอัลบั้มในรายการอัลบั้มที่ดีที่สุดประจำปี ค.ศ. 2020 
ซิงเกิลแรกเพลง "โพซิชันส์" ถูกปล่อยออกมาก็ติดชาร์ตอันดับหนึ่งบนบิลบอร์ดฮอต 100 ซึ่งเป็นเพลงที่ห้าของเธอที่ติดชาร์ตอันดับหนึ่งของบิลบอร์ดฮอต 100 ในสหรัฐอเมริกา และเป็นซิงเกิลที่ 5 ของกรานเดในสหรัฐอเมริกา เพลงนี้เป็นเพลงที่ติดอันดับชาร์ตฮอต 100 เพลงที่สามของเธอในปี ค.ศ. 2020 ต่อจาก "สทักวิทยู" และ "เรนออนมี" แทร็กทั้ง 14 แทร็กของ"โพซิชันส์"ขึ้น ชาร์ตพร้อมกันในฮอต 100 ซิงเกิลที่สองเพลง "34+35" ติดชาร์ตสูงสุดอันดับที่แปด และขึ้นสูงสุดอันดับที่สองเมื่อเธอนำมารีมิกซ์กับร้องกับโดจา แคต และเมแกนเดอะสตัลเลียน นอกจากนี้อัลบั้มโพซิชันส์ เปิดตัวอันดับหนึ่งบนอันดับชาร์ตสูงสุดของบิลบอร์ด 200 ในปี ค.ศ. 2021 อัลบั้มได้รับการโปรโมตโดยชุดการแสดงโดยวีโวและเผยแพร่เพลง "พีโอวี " ทางวิทยุของสหรัฐอเมริกาเป็นซิงเกิลที่สาม
ด้วยการเปิดตัว"โพซิชันส์"บนยอดบิลบอร์ด 200 ทำให้กรานเดทำอัลบั้มอันดับหนึ่งที่ห้าของเธอในสหรัฐอเมริกา ครองอันดับหนึ่งในประเทศเป็นเวลาสองสัปดาห์ติดต่อกัน ได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกาและกลายเป็นอัลบั้มที่มีผู้ชมมากที่สุดเป็นอันดับ 8 ของปี ค.ศ. 2021 ในสหรัฐอเมริกา โดยที่อื่นอัลบั้มขึ้นอันดับหนึ่งในอาร์เจนตินา แคนาดา โครเอเชีย ไอร์แลนด์ ลิทัวเนีย นิวซีแลนด์ นอร์เวย์ และสหราชอาณาจักร เข้าชิงรางวัลการแสดงเพลงป็อปเดี่ยวยอดเยี่ยมในงานประกาศผลรางวัลแกรมมีประจำปี ครั้งที่ 64 (2022); กรานเดร่วมกับเคลลี คลาร์กสัน ได้รับการเสนอชื่อเข้าชิงรางวัลมากที่สุดในหมวดนี้ โดยแต่ละรายการได้รับการเสนอชื่อเข้าชิงห้าครั้ง
คริสต์ออฟดิโอซาร์ก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คริสต์ออฟดิโอซาร์กส์  เป็นรูปปั้นพระเยซูขนาดใหญ่ตั้งอยู่ใกล้กับเมืองยูเรกาสปริงส์ ในรัฐอาร์คันซอ รูปปั้นตั้งอยู่บนภูเขาแมกเนทิก (Magnetic Mountain) สร้างขึ้นในปี 1966 ในฐานะ "โครงการอันศักดิ์สิทธิ์" (Sacred Project) โดย เจอรอลด์ แอล เค สมิธ ผู้ก่อตั้งพรรคสันโดษนิยมและชนผิวขาวนิยม พรรคอเมริกาเฟิร์สท์ รูปปั้นนี้สูง 65.5 ฟุต (20 เมตร) 
ผลงานก่อสร้างรูปปั้นนี้เป็นของเอมเมิท ซุลลิแวนเป็นหลัก นอกจากนี้ซุลลิแวนยังคงทำงานให้กับไดโนซอร์เวิลด์ อาร์คันซอซึ่งตั้งอยู่ใกล้กันด้วย
บุลศักดิ์ โพธิเจริญ

พันเอก บุลศักดิ์ โพธิเจริญ เป็นอดีตสมาชิกสภาผู้แทนราษฎรจังหวัดสิงห์บุรี 2 สมัย อดีตเลขานุการรัฐมนตรีว่าการกระทรวงเกษตร และสหกรณ์ (พลตรี สนั่น ขจรประศาสน์) อดีตสมาชิกกลุ่ม 10 มกรา เป็นหนึ่งในผู้ต้องหาร่วมกับพลตรี มนูญกฤต รูปขจร ในคดีลอบสังหารบุคคลสำคัญ
ประวัติ.
พันเอก บุลศักดิ์ เกิดเมื่อวันที่ 5 มีนาคม พ.ศ. 2478 สำเร็จการศึกษา วิทยาศาสตรบัณฑิต จากโรงเรียนนายร้อยพระจุลจอมเกล้า 
พันเอก บุลศักดิ์ เคยได้รับแต่งตั้งให้เป็นสมาชิกวุฒิสภา เมื่อ พ.ศ. 2521 ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรี ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ โดยเขาเป็นสมาชิกในกลุ่ม 10 มกรา ซึ่งต่อมาย้ายไปอยู่พรรคพลังธรรม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาพันเอก บุลศักดิ์ มีบทบาทสำคัญในการล้มรัฐบาลพลเอกชาติชาย ชุณหะวัณ เมื่อคณะรักษาความสงบเรียบร้อยแห่งชาติ หรือ รสช. เผยแพร่ภาพคำสารภาพของเขาผ่านทางสถานีโทรทัศน์ โดยระบุว่าเขายอมรับความผิดในการวางแผนล้มล้างราชวงศ์จักรี พร้อมทั้งแฉว่า พล.ต.มนูญ เพื่อนร่วมรุ่น เป็นบุคคลที่ชอบหักหลังและทรยศ มีความทะเยอทะยานต้องการให้ตัวเองเป็นใหญ่ แต่ต่อมาในปี 2537 พลตำรวจเอก เสรี เตมียเวส เปิดเผยว่าคำให้การดังกล่าวเป็นการสร้างหลักฐานเท็จเพื่อล้มรัฐบาล
เหตุรถไฟตกรางในฮวาเหลียน

เมื่อวันที่ 2 เมษายน 2021 เวลา #เปลี่ยนทาง #เปลี่ยนทาง รถไฟของ "ไท่หลู่เก๋อเอกซ์เพรส"  ให้บริการโดยการรถไฟไต้หวัน (TRA) ตกรางทางเข้าทิศเหนือของอุโมงค์ชิงฉุ่ย ในหมู่บ้านเหอเหริน ตำบลซิ่วหลิน เทศมณฑลฮวาเหลียน ประเทศไต้หวัน ส่งผลให้มีผู้เสียชีวิต 51 ราย และบาดเจ็บอย่างน้อย 186 ราย ขณะเกิดอุบัติเหตุมีผู้โดยสารบนรถไฟรวม 488 คน
เหตุการณ์เกิดขึ้นเมื่อเวลา #เปลี่ยนทาง #เปลี่ยนทาง ได้เกิดเหตุรถไฟตกรางในอุโมงค์ชิงฉุ่ย ระหว่างสถานีเหอเหริน กับสถานีฉงเต๋อ ขณะนั้นมีผู้โดยสารรวม 492 คน และพนักงานเดินรถและพนักงานประจำรถไฟ 4 คน ในรถไฟจำนวนแปดตู้ และกำลังวิ่งบนรางรถไฟฝั่งตะวันออก 
เหตุการณ์นี้เป็นอุบัติเหตุทางรางที่ร้ายแรงที่สุดในประเทศไต้หวันนับตั้งแต่ปี ค.ศ. 1948 ซึ่งเป็นเหตุเกิดเพลิงไหม้บนรถไฟ ส่งผลให้มีผู้เสียชีวิตมากกว่า 64 ราย ทางการไต้หวันและการรถไฟระบุว่าเหตุการณ์นี้เป็นอุบัติเหตุทางรางที่ร้ายแรงที่สุดในประวัติศาสตร์
อนุสรณ์สถานมาร์ติน ลูเทอร์ คิง จูเนียร์

อนุสรณ์สถานมาร์ติน ลูเทอร์ คิง จูเนียร์  ตั้งอยู่ในสวนเวสต์โพโทแมก ถัดไปจากเนชันนัลมอลล์ ในวอชิงตัน ดี.ซี. สหรัฐอเมริกา คลุมพื้นที่ และประกอบด้วย ศิลาแห่งความหวัง "(Stone of Hope)" รูปสลักหินแกรนิตแสดงภาพผู้นำขบวนการสิทธิพลเมือง มาร์ติน ลูเทอร์ คิง จูเนียร์ แกะสลักโดยเหลย์ หยีซิน ซึ่งได้รับแรงบันดาลใจมาจากสุนทรพจน์อันโด่งดัง "ข้าพเจ้ามีความฝัน": "สิ่งที่ทะลวงออกมาจากเขาแห่งความสิ้นหวังคือศิลาแห่งความหวัง" (Out of the mountain of despair, a stone of hope) อนุสรณ์เปิดสู่สาธารณะในวันที่ 22 สิงหาคม ค.ศ. 2011 เป็นเวลานับสองทศวรรษตั้งแต่การริเริ่ม ออกแบบ ระดมทุนสร้าง และก่อสร้างโครงการ
ฟุตบอลโลก 2022 รอบคัดเลือก โซนยุโรป – กลุ่ม เจ

การแข่งขัน ฟุตบอลโลก 2022 รอบคัดเลือก โซนยุโรป กลุ่ม เจ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม เจ ประกอบไปด้วยหกทีม: อาร์มีเนีย, เยอรมนี, ไอซ์แลนด์, ลีชเทินชไตน์, มาซิโดเนียเหนือ, และ โรมาเนีย แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด
ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)
แมตช์.
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses).
ผู้ทำประตู.
มีการทำประตู 95 จากการแข่งขัน 30 เฉลี่ย ต่อนัด
การทำประตู 5 ครั้ง
หมายเหตุ.
<templatestyles src="Reflist/styles.css" />